Casgiu calinzanincu
U Casgiu calinzanincu hè un tipu di casgiu corsu fabbricatu in a rigione di produzzione di Calenzana è di e zone cunfinente in Balagna, à parte di latte crudu di pecura o di latte crudu di capra esciutu solu di e so mandrie.

Hè un casgiu di caratteru incù un sapore d'unu piccante unicu chì s'assumiglia à quellu di i casgi niulinchi. Difatti, in un passatu sempre ricente, i pastori niulinchi venianu à fà pasce i so animali in Balagna, suvitendu u stradellu di muntagnera. Quellu parte di Barghjana (annantu à a cumuna di Mansu), piglia in partenza a strada di u stradone D351, passa dopu per u Ponte di e rocce, a foce di Caprunale, u rifughju di Puscaghja di u Parcu naturale regiunale di Corsica, u Capu Tafunatu in direzzione di a foce di Vergiu per righjunghje infine u Niolu. 

U casgiu calinzanincu pò esse cunsumatu accumpagnatu di cunfittura di fiche o ancu di fiche fresche.

I produttori di casgiu calinzanincu cuncorrenu ogni annu à a Fiera di u Casgiu di Venacu.

Descrizzione
U pesu mediu d'un casgiu calinzanincu hè 400 grammi.

Varietà

Esiste dinù unu tipu di casgiu dettu calinzanincu detu Calinzana vechju.

Note

Da vede dinù
 casgiu corsu
 casgiu niulincu

Ligami 
 Situ officiale di A Fiera di u Casgiu 

Casgiu picurinu
Casgiu caprunu
Casgiu corsu
Cucina